钦定古今图书集成/明伦汇编/氏族典/第550卷 > 《廖用贤尚友录》 > 聂炳
## 钦定古今图书集成/明伦汇编/氏族典/第550卷 > 《廖用贤尚友录》 > 聂炳

按《元史聂炳传》：“炳字韫夫，江夏人。元统元年进士。授
承事郎，同知平昌州事，转宝庆路推官。至正十二年，
迁知荆门州。才半岁，淮汉贼起，荆门不守，炳出募土
兵，得众七万，复荆门，又与四川行省平章政事咬住
复江陵。既而贼势复振，合兵来攻，炳率孤军昼夜血
战，援绝城陷，为贼所执，极口骂不绝，贼支解之。未几”，
贼陷潜江县，达鲁花赤明安达尔出斗死，其家歼焉。